Jonna Tervomaa

pisi|
Jonna Marika Tervomaa (sündinud 7. jaanuaril 1973 Forssas) on soome laulja, laulukirjutaja ja raadioajakirjanik. 

Lapsepõlv lapstähena
Ta sai laulva lapstähena kogu Soomes väga populaarseks pärast seda, kui oli võitnud 1983. aastal kümneaastaselt MTV3 lauluvõistluse "Syksyn Sävel" lauluga "Minttu sekä Ville". Tema 1984. aastal ilmunud LP "Jonna" vallutas kohe aprillis Soome albumiedetabeli tipu ja püsis edetabelis 29 nädalat järjest.Minttu sekä Ville teki Jonna Tervomaasta 80-luvun suurimman lapsitähden Retropop, 14.09.2025. 

Õpingud ja eneseotsingud
Koolipõlves oli Jonna Tervomaa edukas korvpallur: kuulus noorteklassis Soome meistriks tulnud Forssa naiskonda ja seejärel Soome (kuni 22-aastaste) rahvuskoondisse.Pasi Kostiainen. Kun korona mullisti maailman, Jonna Tervomaa hyvästeli Helsingin ja muutti tyttärensä kanssa synnyinseudulleen – näin elämä parani Ilta-Sanomat, 07.01.2023.

20-aastaselt kolis ta Helsingisse ja õppis Helsingi Ülikoolis kirjandusteadust, kuid stuudium jäi lõpetamata. Seejärel töötas ta aastaid kruiisilaevadel peamiselt meelelahutusprogrammi juhina. Hiljem on ta töötanud raadiojaamades saatejuhina ja teinud muusikasaateid. 

Muusikaline comeback
Täiskasvanud rokklauljana andis ta 1998. aastal esimese albumina välja samuti omanimelise albumi, "Jonna Tervomaa". Pärast seda hakkas ta järjest enam ise laule kirjutama ja neid kontsertidel esitama. Stiililiselt liikus ta poprokilikumas suunas, kuid elukogemuste lisandudes sündis rohkem ka mõtisklevaid tundelaule ning lähedaste raske haiguse pärast muret (nt laul "Tikapuut"), valu ja masendustki ("Disco Melancholia") väljendavate teemadega lugusid. Tervomaa selle perioodi hittide hulka kuuluvad "Suljettu sydän" (1998), "Yhtä en saa" (1999), "Rakkauden haudalla" (2003), "Myöhemmin" (2004), "Se ei kuulu mulle" (2004) jm.Pasi Kostiainen. Kun korona mullisti maailman, Jonna Tervomaa hyvästeli Helsingin ja muutti tyttärensä kanssa synnyinseudulleen – näin elämä parani Ilta-Sanomat, 07.01.2023. 

Tema 2004. aasta albumist "Halo" sai ta karjääri teine plaatinaplaat. 2007. aastal ilmunud albumi "Parempi loppu" laulude meloodia ja sõnade autorina pälvis ta samal aastal Soome laululoojate autorikaitseühingu Teosto auhinna (Teosto-palkinto), millega tunnustatakse Soome silmapaistvamaid laulude autoreid julgelt uuendusmeelse ja isikupärase laululoomingu eest.Teosto-palkinnon historia, 2007 Teosto kodulehel. Vaadatud 13.01.2026.

Ta on ansambli Joulumantelit solist.

Tunnustus
Ta on pälvinud Soomes (2024. aasta seisuga) seitse Emma muusikaauhinda (sh 1998, 1998, 1998, 1999, 2004) ning saanud neid nii aasta parima laulu, aasta parima naislaulja kui ka aasta parima albumi kategoorias.Paavo Rytsä. Lavalla Jonna Tervomaa Yle.fi, 22.04.2008.Anneli Juutilainen. Viisikymppinen Jonna Tervomaa mietti, mitä tekee Helsingissä – sitten hän osti piilopirtin: ”Elämä tuntuu nyt monin tavoin paremmalta kuin ennen” Eeva.fi, 08.04.2024.

 2007 – Teosto-palkinto

Muu loometegevus ja meelelahutus
Lisaks oma muusikavideotes näitlemisele on Tervomaa alates 2019. aastast tegelnud veidi ka teatrilaval näitlemisega. Tema esimene suurem teatriroll oli Somero suveteatri lavastuses "Oi, jospa kerran". 

2025. aasta sügishooajal osales ta telekanali Nelonen meelelahutussarjas "Vain elämää" (Eestis on sama formaadi järgi tehtud saadet "Laula mu laulu").Alexia Tänav. Jonna Tervomaalle tulvi hämmästyneitä kommentteja keikkojensa jälkeen – sai syyn lähteä mukaan Vain elämää -sarjaan MTVuutiset.fi, 05.09.2025.

Isiklikku
Tal on kooselust soome muusiku Jani Ketoneniga tütar (sündinud 2009). 2010. aastatel oli ta elukaaslane muusik Mika Tuokkola. 

Pärast 27-aastast Helsingis elamist kolis Tervomaa koos tütrega 2020. aastal tagasi sünnilinna Forssasse.Pasi Kostiainen. Kun korona mullisti maailman, Jonna Tervomaa hyvästeli Helsingin ja muutti tyttärensä kanssa synnyinseudulleen – näin elämä parani Ilta-Sanomat, 07.01.2023. 

Kevadest 2021 on ta abielus USA muusiku Darin Grayga, kellega ta väidetavalt kohtus esimest korda oma pulmapäeval temaga abielludes. Nende armastus oli sündinud koostööst varasemates muusikaprojektides, kuid kogu suhtlus oli käinud mandrite vahel ainult digitaalsete kanalite kaudu. Silmast silma kohtumise suurim takistus oli toonane koroonapandeemia, kuid nende kaugsuhe pidas sellele vastu.Anneli Juutilainen. Viisikymppinen Jonna Tervomaa mietti, mitä tekee Helsingissä – sitten hän osti piilopirtin: ”Elämä tuntuu nyt monin tavoin paremmalta kuin ennen” Eeva.fi, 08.04.2024.

 Diskograafia 
 Albumid 
Lapstähena
 "Jonna" (1984)
 "Tykkään susta" (1985)
 "Jonna" (1986)
 "Parhaat" (1987)

Täiskasvanuna
 "Jonna Tervomaa" (1998)
 "Neljä seinää" (1999)
 "Viivalla" (2001)
 "Halo" (2004)
 "Parempi loppu" (2007)
 "Eläköön" (2013)
 "Ääni" (2017)
 "Superaurinko" (2024)

Kogumikalbumid
 "Parhaat" (1987)
 "Lemmikit 1998–2008" (2008)

Viited

 Välislingid 

 Jonna Tervomaa veebisaidil Discogs.com

Kategooria:Soome lauljad
Kategooria:Soome ajakirjanikud
Kategooria:Sündinud 1973
Kategooria:Laulukirjutajad